Lasarus-pil ruk glo man uit koma, help sieke soos JoostDit gons behoorlik oor die sogenaamde Lasarus-pil nadat daar berig is dat ŉ man na sewe jaar uit ŉ koma ontwaak het en dat die pil ook die gesondheidstoestand van ŉ man met motorneuronsiekte (MNS), dieselfde dodelike siekte waaraan Joost van der Westhuizen ly, wonderbaarlik verbeter het. City Press het die naweek berig dat Ayanda Nqinana, ’n werknemer van die Peddie-munisipaliteit in die Oos-Kaap, uit ’n koma ontwaak het nadat hulle hom met die sogenaamde Lasarus-pil, oftewel die slaappil Stilnox, begin behandel het. Nqinana was in ŉ koma nadat hy in 2005 in ŉ motorongeluk betrokke was. Beeld berig vandag dat Mossie Mostert, wat sowat 18 maande gelede met MNS gediagnoseer is, se toestand wonderbaarlik verbeter het nadat hy die afgelope drie maande met Stilnox behandel is. Mostert se dokter, dr. Wally Nel, het 13 jaar gelede die uitwerking van Stilnox op ’n pasiënt in ’n koma, Louis Viljoen, ontdek. Nel was ook weens ŉ motorongeluk in ŉ koma maar het ook na behandeling met Stilnox ontwaak. Nel sê daar is sowat 15 gevalle wêreldwyd waar die pil mense uit ŉ koma geruk het. Lees meer hier.